GFPT รายได้ลด-ต้นทุนเพิ่ม กดกำไรปี 64 วูบ 85% ใจดีปันผล 0.10 บ.
GFPT รายงานกำไรปี 64 ลดฮวบ 85% เหลือ 209 ลบ. จากปีก่อนกำไร 1.35 พันลบ. หลังรายได้ลด-ต้นทุนเพิ่ม แต่ยังปันผล 0.10 บ. ขึ้น XD 7 มี.ค. เคาะจ่าย 28 เม.ย.65
GFPT รายงานกำไรปี 64 ลดฮวบ 85% เหลือ 209 ลบ. จากปีก่อนกำไร 1.35 พันลบ. หลังรายได้ลด-ต้นทุนเพิ่ม แต่ยังปันผล 0.10 บ. ขึ้น XD 7 มี.ค. เคาะจ่าย 28 เม.ย.65
22 ก.พ. 2565

บริษัท จีเอฟพีที จำกัด (มหาชน) หรือ GFPT รายงานผลประกอบการงวดปี 2564 มีกำไรสุทธิ ดังนี้

โดยในปี 2564 กลุ่มบริษัทมีกำไรสุทธิ 209.34 ล้านบาท หรือคิดเป็น 0.17 บาทต่อหุ้น ลดลงจำนวน 1,142.39 ล้านบาท หรือลดลงร้อยละ 84.51 จากปี 2563 ซึ่งมีผลการดำเนินงานกำไรสุทธิจำนวน 1,351.73 ล้านบาท โดยมีสาเหตุหลักจากกลุ่มบริษัทมีรายได้จากการขายรวมลดลง และต้นทุนขายเพิ่มขึ้นจากราคาวัตถุดิบหลักที่ใช้ในการผลิตอาหารสัตว์เพิ่มขึ้นเมื่อเปรียบเทียบกับปี 2563 กำไรสุทธิของกลุ่มบริษัทในปี 2564 คิดเป็นร้อยละ 1.52 ของรายได้จากการขาย ลดลงจากร้อยละ 9.33 ในปี 2563
พร้อมกันนี้ บริษัทเตรียมจ่ายปันผลจากกำไรสะสม เป็นเงินสด 0.10 บาท กำหนดวันที่ไม่ได้รับสิทธิปันผล (XD) 7 มี.ค.65 และกำหนดจ่าย 28 เม.ย.65